title: Decizia 2012/829/PESC a Consiliului din 21 decembrie 2012 de modificare a Deciziei 2010/413/PESC a Consiliului privind adoptarea de măsuri restrictive împotriva Iranului

text:
               22.12.2012

               RO

               Jurnalul Oficial al Uniunii Europene

               L 356/71

         DECIZIA 2012/829/PESC A CONSILIULUI
   din 21 decembrie 2012
   de modificare a Deciziei 2010/413/PESC a Consiliului privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 iulie 2010, Consiliul a adoptat Decizia 2010/413/PESC (1).

               (2)

               În cuprinsul Deciziei 2010/413/PESC ar trebui să se adauge o dispoziție referitoare la monitorizarea consolidată a tuturor activităților desfășurate de instituțiile financiare din Uniune cu instituții financiare iraniene.

               (3)

               Ar trebui modificată o dispoziție referitoare la înghețarea fondurilor și a resurselor economice.

               (4)

               În plus, ar trebui incluse și alte persoane și entități pe lista persoanelor și entităților care fac obiectul măsurilor restrictive, astfel cum figurează în anexa II la Decizia 2010/413/PESC, anumite entități ar trebui eliminate de pe listă, iar rubricile referitoare la anumite entități ar trebui modificate.

               (5)

               Decizia 2010/413/PESC ar trebui modificată în consecință.

         ADOPTĂ PREZENTA DECIZIE:
   Articolul 1
   Decizia 2010/413/PESC a Consiliului se modifică după cum urmează:

               1.

               La articolul 10 se introduce următorul alineat:
               „(3a)   Instituțiilor financiare li se solicită, în cadrul activităților lor desfășurate cu băncile și instituțiile financiare menționate la alineatul (1):

                           (a)

                           să manifeste o vigilență continuă în ceea ce privește tranzacțiile în conturi, inclusiv prin intermediul programelor lor de precauție privind clientela și în conformitate cu obligațiile lor referitoare la spălarea banilor și la finanțarea terorismului;

                           (b)

                           să solicite ca toate câmpurile de informații aferente instrucțiunilor de plată care se referă la ordonatorul și beneficiarul tranzacției în cauză să fie completate și să refuze tranzacția în cazul în care respectivele informații nu sunt furnizate;

                           (c)

                           să păstreze toate înregistrările tranzacțiilor efectuate pentru o perioadă de cinci ani și să le pună la dispoziția autorităților naționale, la cerere;

                           (d)

                           în cazul în care suspectează sau au motive întemeiate de a suspecta că fondurile au legătură cu finanțarea proliferării, să transmită imediat aceste suspiciuni către unitatea de informații financiare (FIU) sau către orice altă autoritate competentă desemnată de către statul membru în cauză. FIU sau o altă astfel de autoritate competentă are acces, în mod direct sau indirect, în timp util, la informațiile financiare, administrative și din domeniul aplicării legii de care are nevoie pentru a își îndeplini în mod adecvat această sarcină, inclusiv analiza informărilor privind tranzacțiile suspecte.”

               2.

               la articolul 20 alineatul (1), litera (b) se înlocuiește cu următorul text:

                           „(b)

                           persoanele și entitățile, altele decât cele menționate în anexa I, care sunt implicate în activitățile nucleare sensibile cu risc de proliferare ale Iranului sau în perfecționarea vectorilor de transport ai armelor nucleare, inclusiv prin implicarea în achiziția articolelor, bunurilor, echipamentelor, materialelor și tehnologiei interzise, sau persoanele și entitățile care au legătură directă cu aceste activități sau care le susțin, ori persoanele și entitățile care acționează în numele sau sub comanda acestora, ori entitățile aflate în proprietatea acestora sau controlate de acestea, inclusiv prin mijloace ilicite, ori persoanele și entitățile care au sprijinit persoanele sau entitățile desemnate în ceea ce privește eludarea sau încălcarea dispozițiilor RCSONU 1737 (2006), RCSONU 1747 (2007), RCSONU 1803 (2008) și RCSONU 1929 (2010) sau ale prezentei decizii, precum și alți membri și entități ale IRGC și ale IRISL și entități deținute sau controlate de acestea sau care acționează în numele acestora, ori furnizează asigurare sau alte servicii esențiale acestora, astfel cum sunt enumerate în anexa II.”.

         Articolul 2
   Anexa II la Decizia 2010/413/PESC se modifică în conformitate cu anexa la prezenta decizie.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 21 decembrie 2012.

            Pentru Consiliu

            Președintele

         A. D. MAVROYIANNIS

      (1)  JO L 195, 27.7.2010, p. 39.

      ANEXĂ

                  I.

                  Persoanele și entitățile enumerate mai jos se adaugă pe lista prevăzută în anexa II la Decizia 2010/413/PESC.
                  „I.   Persoane și entități implicate în activități nucleare sau privind rachete balistice și persoane și entități care acordă sprijin guvernului Iranului

                     Persoana

                              Numele

                              Date de identificare

                              Motive

                              Data includerii pe listă

                              1.

                              Babak Zanjani

                              Data nașterii: 12 martie 1971

                              Babak Zanjani oferă asistență anumitor entități desemnate în a încălca dispozițiile regulamentului UE privind Iranul și sprijin financiar guvernului Iranului. Zanjani este un element-cheie în ceea ce privește facilitarea tranzacțiilor petroliere iraniene și transferurilor de sume de bani rezultate în urma acestora. Zanjani deține și exploatează grupul Sorinet, cu sediul în Emiratele Arabe Unite, în timp ce unele dintre companiile din grup sunt utilizate de Zanjani pentru a dirija plățile legate de afaceri petroliere.

                              22.12.2012

                     Entități

                              Denumirea

                              Date de identificare

                              Motive

                              Data includerii pe listă

                              1.

                              National Iranian Oil Products distribution Company (NIOPDC)

                                          No.1, Tehran, Iranshahr Ave.Shadab.St,

                                          P.O.Box: 79145/3184

                                          Tel: +98-21-77606030

                                          Site web: www.niopdc.ir

                              Subsidiară a companiei iraniene naționale de rafinare și distribuție a petrolului, National Iranian Oil Refining and Distribution Company (NIORDC)

                              22.12.2012

                              2.

                              Compania iraniană de conducte petroliere și telecomunicații, Iranian Oil Pipelines and Telecommunications Company (IOPTC)

                                          No.194, Tehran, Sepahbod Gharani Ave.

                                          Tel: +98-21-88801960/+98-21-66152223

                                          Fax: +98-21-66154351

                                          Site web: www.ioptc.com

                              Subsidiară a companiei iraniene naționale de rafinare și distribuție a petrolului, National Iranian Oil Refining and Distribution Company (NIORDC)

                              22.12.2012

                              3.

                              Compania iraniană națională de inginerie și construcții petroliere, National Iranian Oil Engineering and Construction Company (NIOEC)

                                          No.263, Tehran, Ostad Nejatollahi Ave.

                                          P.O.Box: 11365/6714

                                          Tel: +98-21-88907472

                                          Fax: +98-21-88907472

                                          Site web: www.nioec.org

                              Subsidiară a companiei iraniene naționale de rafinare și distribuție a petrolului, National Iranian Oil Refining and Distribution Company (NIORDC)

                              22.12.2012

                              4.

                              Institutul iranian de compoziți, Iran Composites Institute

                                          Institutul iranian de compoziți, Universitatea iraniană de științe și tehnologie, Iran Composites Institute,

                                          Iranian University of Science and Technology,

                                          16845-188, Tehran, Iran,

                                          Telefon: 98 217 3912858

                                          Fax: 98 217 7491206

                                          E-mail: ici@iust.ac.ir

                                          Site web: http://www.irancomposites.org

                              Institutul iranian de compoziți (IIC, cunoscut și sub denumirea de Institutul de compoziți din Iran) oferă asistență anumitor entități desemnate în a încălca dispozițiile sancțiunilor ONU și UE privind Iranul și sprijin direct activităților nucleare cu risc de proliferare ale Iranului. Începând din 2011, IIC a fost angajat prin contract să furnizeze companiei Iran Centrifuge Technology Company (TESA), desemnate de UE, rotoare de centrifugă IR-2M.

                              22.12.2012

                              5.

                              Compania Jelvesazan, Jelvesazan Company

                                          22 Bahman St., Bozorgmehr Ave, 84155666, Esfahan, Iran

                                          Tel: 98 0311 2658311 15

                                          Fax: 98 0311 2679097

                              Jelvesazan Company oferă asistență anumitor entități desemnate în a încălca dispozițiile sancțiunilor ONU și UE privind Iranul și sprijin direct activităților nucleare cu risc de proliferare ale Iranului. De la începutul anului 2012, Jelvesazan intenționa să furnizeze companiei desemnate de UE, Iran Centrifuge Technology Company (TESA), pompe de vid controlate.

                              22.12.2012

                              6.

                              Compania iraniană de aluminiu, Iran Aluminium Company

                                          Arak Road Km 5, Tehran Road, 38189-8116, Arak, Iran

                                          Tel: 98 861 4130430

                                          Fax: 98 861 413023

                                          Site web: www.iralco.net

                              Compania iraniană de aluminiu (cunoscută și sub denumirea de IRALCO, Iranian Aluminium Company) oferă asistență anumitor entități desemnate în a încălca dispozițiile sancțiunilor ONU și UE privind Iranul și sprijin direct activităților nucleare cu risc de proliferare ale Iranului. De la mijlocul anului 2012, IRALCO a avut un contract de furnizare de aluminiu către compania desemnată de UE, Iran Centrifuge Technology Company (TESA).

                              22.12.2012

                              7.

                              Compania de dezvoltare Simatec, Simatec Development Company

                              Compania de dezvoltare Simatec oferă asistență anumitor entități desemnate în a încălca dispozițiile sancțiunilor ONU și UE privind Iranul și sprijin direct activităților nucleare cu risc de proliferare ale Iranului. De la începutul anului 2010, Simatec a avut un contract cu compania desemnată de ONU, Kalaye Electric Company (KEC), pentru achiziția de invertoare Vacon care să alimenteze centrifugele de îmbogățire a uraniului. De la jumătatea anului 2012, Simatec încerca să achiziționeze invertoare controlate de UE.

                              22.12.2012

                              8.

                              Aluminat

                                          1.

                                          Parcham St, 13th Km of Qom Rd 38135 Arak (fabrica)

                                          2.

                                          Unit 38, 5th Fl, Bldg No 60, Golfam St, Jordan, 19395-5716, Tehran
                                          Tel: 98 212 2049216 / 22049928 / 22045237
                                          Fax: 98 21 22057127
                                          Site web: www.aluminat.com

                              Aluminat oferă asistență anumitor entități desemnate în a încălca dispozițiile sancțiunilor ONU și UE privind Iranul și sprijin direct activităților nucleare cu risc de proliferare ale Iranului. La începutul anului 2012, Aluminat avea un contract pentru furnizarea aluminiului 6061-T6 companiei desemnate de UE, Iran Centrifuge Technology Company (TESA).

                              22.12.2012

                              9.

                              Organizația inovării și cercetării în domeniul apărării Organisation of Defensive Innovation and Research

                              Organizația inovării și cercetării în domeniul apărării (SPND) oferă asistență anumitor persoane și entități desemnate în a încălca dispozițiile sancțiunilor ONU și UE privind Iranul și sprijin direct activităților nucleare cu risc de proliferare ale Iranului. AIEA a identificat SPND, exprimându-și preocuparea cu privire la posibilele dimensiuni militare (PDM) aferente programului nuclear al Iranului, pe tema cărora Iranul refuză în continuare să coopereze. SPND este condusă de MohsenFakhrizadeh, care este desemnat de ONU și face parte din Ministerul de apărare pentru partea logistică a forțelor armate (MODAFL, desemnat de UE în mai 2011). Davoud Babaei a fost desemnat de UE în decembrie 2011 în calitatea sa de șef al securității SPND, rol în care răspunde de prevenirea dezvăluirii de informații, inclusiv către AIEA.

                              22.12.2012

                              10.

                              Banca de investiții First Islamic Investment Bank

                              Sucursală: 19A-31-3A, Level 31 Business Suite, Wisma UOA, Jalan Pinang 50450, Kuala Lumpur; Kuala Lumpur; Wilayah Persekutuan; 50450
                              Tel: 603-21620361/2/3/4, +6087417049/ 417050, +622157948110
                              Sucursală: Unit 13 (C), Main Office Tower, Financial Park Labuan Complex, Jalan Merdeka, 87000 Federal Territory of Labuan, Malaysia; Labuan F.T; 87000
                              Relații cu investitorii: Menara Prima 17th floor Jalan Lingkar, Mega Kuningan Blok 6.2 Jakarta 12950 – Indonesia; South Jakarta; Jakarta; 12950

                              Banca de investiții First Islamic (FIIB) oferă asistență anumitor entități desemnate în a încălca dispozițiile regulamentului UE privind Iranul și sprijin financiar guvernului Iranului. FIIB face parte din grupul Sorinet, deținut și exploatat de Babak Zanjani. Este utilizată pentru a dirija plățile legate de afaceri cu petrol iranian.

                              22.12.2012

                              11.

                              International Safe Oil

                              International Safe Oil (ISO) oferă asistență anumitor entități desemnate în a încălca dispozițiile regulamentului UE privind Iranul și sprijin financiar guvernului Iranului. ISO face parte din grupul Sorinet, deținut și exploatat de Babak Zanjani. Este utilizată pentru a dirija plățile legate de afaceri cu petrol iranian.

                              22.12.2012

                              12.

                              Sorinet Commercial Trust

                              SCT Bankers Company
                              Sucursală: No.1808, 18th Floor, Grosvenor House Commercial Tower, Sheik Zayed Road, Dubai, UAE, P.O.Box 31988
                              Tel: 0097 14 3257022-99
                              E-mail: INFO@SCTBankers.com
                              Dubai SWIFT Code: SCTSAEA1
                              Sucursală: No.301, 3rd Floor Sadaf Building Kish Island, Iran, P.O.Box 1618
                              Tel: +98 764 444 32 341-2
                              Fax: +98 764 444 50 390-1

                              Sorinet Commercial Trust (SCT) oferă asistență anumitor entități desemnate în a încălca dispozițiile regulamentului UE privind Iranul și sprijin financiar guvernului Iranului. SCT face parte din grupul Sorinet, deținut și exploatat de Babak Zanjani. Este utilizată pentru a dirija plățile legate de afaceri cu petrol iranian.

                              22.12.2012

                              13.

                              Hong Kong Intertrade Company Ltd

                              Hong Kong Intertrade Company, Hong Kong

                              Hong Kong Intertrade Company Ltd (HKICO) oferă asistență anumitor entități desemnate în a încălca dispozițiile regulamentului UE privind Iranul și sprijin financiar guvernului Iranului. HKICO este o companie-paravan controlată de compania iraniană petrolieră națională desemnată de UE, National Iranian Oil Company (NIOC). La mijlocul anului 2012, HKICO aveaîncasări programate de milioane de dolari din vânzările de petrol ale NIOC.

                              22.12.2012

                              14.

                              Petro Suisse

                              Petro Suisse
                              Avenue De la Tour-Halimand 6, 1009 Pully, Elveția

                              Petro Suisse oferă asistență anumitor entități desemnate în a încălca dispozițiile regulamentului UE privind Iranul și sprijin financiar guvernului Iranului. Este o companie-paravan controlată de compania desemnată de UE, NIOC. NIOC a înființat Petro Suisse ca întreprindere, urmând să utilizeze conturile acesteia pentru a efectua și a încasa plăți. În 2012, Petro Suisse a menținut contactul cu NIOC.

                              22.12.2012

                              15.

                              Compania de investiții pentru fondurile de pensii din industria petrolieră, Oil Industry Pension Fund Investment Company

                              No 234, Taleghani St, Tehran Iran

                              Compania de investiții pentru fondurile de pensii din industria petrolieră a Iranului (OPIC, cunoscută și sub denumirile de Fondul de pensii din domeniul petrolier, Fondul de pensii al NIOC, Fondul de pensii al Ministerului petrolului) oferă sprijin financiar guvernului Iranului. OPIC funcționează sub egida Ministerului iranian al petrolului și a companiei iraniene petroliere naționale, National Iranian Oil Company (NIOC), ambele fiind desemnate de UE. Deține acțiuni ale mai multor entități desemnate de UE.

                              22.12.2012

                              16.

                              CF Sharp and Company Private Limited

                              Această entitate a sprijinit compania irano-indiană de transport Irano-Hind Shipping Company (IHSC) (desemnată de ONU la 9 iunie 2010) în vederea evitării sancțiunilor adoptate în ceea ce o privește. După desemnarea sa, IHSC a încercat să ascundă faptul că este proprietară a trei nave petroliere, încredințând gestiunea acestora companiei Noah Ship Management, iar apoi companiei Marian Ship Management. CF Sharp and Co a participat la aceste eforturi încheind un contract de gestionare a personalului cu IHSC în ceea ce privește personalul navigabil al celor trei nave petroliere. Acest contract a fost executat de Noah Ship Management și de Marian Ship Management.

                              22.12.2012

                              17.

                              Universitatea de tehnologie Sharif, Sharif University of Technology

                                          Azadi Ave, 11365-8639, Tehran, Iran

                                          Tel: 98 21 66022727

                                          Fax: 98 21 66036005

                                          Site web: www.sharif.ir

                              Universitatea de tehnologie Sharif (SUT) oferă asistență anumitor entități desemnate în a încălca dispozițiile sancțiunilor ONU și UE privind Iranul și sprijin direct activităților nucleare cu risc de proliferare ale Iranului. De la sfârșitul anului 2011, SUT a pus laboratoare la dispoziția entității iraniene din domeniul nuclear Kalaye Elecric Company (KEC), desemnată de ONU,și a companiei Iran Centrifuge Technology Company (TESA), desemnată de UE.

                              22.12.2012

                              18.

                              Compania de asigurări Moallem, Moallem Insurance Company (cunoscută și sub denumirea de:
                              Moallem Asigurări, Moallem Insurance; Moallem Insurance Co.; M.I.C; Compania de asigurări pentru exporturi și investiții, Export and Investment Insurance Co.)

                                          No. 56, Haghani Boulevard, Vanak Square, Tehran 1517973511, Iran PO Box 19395-6314, 11/1 Sharif Ave, Vanaq Square, Tehran 19699, Iran

                                          Telefon: (98-21) 886776789, 887950512, 887791835

                                          Fax: (98-21) 88771245

                                          Site web: www.mic-ir.com

                              Principalul asigurător al IRISL

                              22.12.2012”

                  II.

                  Rubricile corespunzătoare entităților prevăzute în anexa II la Decizia 2010/413/PESC enumerate mai jos se înlocuiesc cu rubricile de mai jos.
                  „B.   Entități

                              Denumire

                              Informații de identificare

                              Motive

                              Data includerii pe listă

                              1.

                              Technology Cooperation Office (TCO) of the Iranian President's Office (Biroul de cooperare tehnologică al Biroului președintelui iranian)
                              [alias Centrul pentru inovare și tehnologie (CITC)]

                              Teheran, Iran

                              Responsabil cu progresul tehnologic al Iranului prin achizițiile provenite din străinătate și relațiile în ceea ce privește formarea. Sprijină programul nuclear și programul de rachete.

                              26.7.2010

                              2.

                              Sureh (alias Soreh) Nuclear Reactors Fuel Company (alias Nuclear Fuel Reactor Company Sookht Atomi Reactorhaye Iran; Soukht Atomi Reactorha-ye Iran)

                              Sediu central: 61 Shahid Abtahi St, Karegar e Shomali, Teheran
                              Complex Persian Gulf Boulevard, Km20 SW Esfahan Road, Esfahan

                              Societate subordonată Organizației pentru Energie Atomică a Iranului (AEOI), entitate sancționată de ONU, compusă din uzina de conversie a uraniului, uzina producătoare de combustibil și uzina producătoare de zirconiu

                              23.5.2011

                              3.

                              Tidewater (alias Tidewater Middle East Co; Faraz Royal Qeshm Company LLC)

                              Adresa poștală: No. 80, Tidewater Building, Vozara Street, Next to Saie Park, Teheran, Iran

                              Deținută sau controlată de IRGC

                              23.1.2012”

                  III.

                  Următoarele entități se elimină de pe lista prevăzută în anexa II la Decizia 2010/413/PESC.

                              1.

                              CF Sharp Shipping Agencies Pte Ltd

                              2.

                              Soreh (Nuclear Fuel Reactor Company)


title: Decizia (UE) 2015/2035 a Consiliului din 26 octombrie 2015 privind poziția care urmează să fie adoptată în numele Uniunii Europene în cadrul Subcomitetului pentru comerț și dezvoltare durabilă și în cadrul Comitetului de asociere reunit în configurația comerț instituite prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, privind adoptarea regulamentului de procedură al Subcomitetului pentru comerț și dezvoltare durabilă, stabilirea listei de experți în domeniul comerțului și al dezvoltării durabile de către același subcomitet și stabilirea listei de arbitri de către Comitetul de asociere reunit în configurația comerț

text:
               14.11.2015

               RO

               Jurnalul Oficial al Uniunii Europene

               L 298/14

         DECIZIA (UE) 2015/2035 A CONSILIULUI
   din 26 octombrie 2015
   privind poziția care urmează să fie adoptată în numele Uniunii Europene în cadrul Subcomitetului pentru comerț și dezvoltare durabilă și în cadrul Comitetului de asociere reunit în configurația comerț instituite prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, privind adoptarea regulamentului de procedură al Subcomitetului pentru comerț și dezvoltare durabilă, stabilirea listei de experți în domeniul comerțului și al dezvoltării durabile de către același subcomitet și stabilirea listei de arbitri de către Comitetul de asociere reunit în configurația comerț
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Articolul 431 din Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1), (denumit în continuare „acordul”) prevede aplicarea parțială și cu titlu provizoriu a acordului.

               (2)

               Articolul 3 din Decizia 2014/494/UE a Consiliului (2) stabilește părțile acordului care urmează să fie aplicate cu titlu provizoriu, incluzând dispozițiile privind instituirea și funcționarea Subcomitetului pentru comerț și dezvoltare durabilă și a Comitetului de asociere reunit în configurația comerț astfel cum este prevăzut la articolul 408 alineatul (4) din acord (denumit în continuare „Comitetul de asociere reunit în configurația comerț”), dispozițiile privind comerțul și dezvoltarea durabilă și cele privind soluționarea litigiilor.

               (3)

               În temeiul articolului 240 alineatul (3) din acord, Subcomitetul pentru comerț și dezvoltare durabilă urmează să își adopte regulamentul de procedură.

               (4)

               În temeiul articolului 243 alineatul (3) din acord, Subcomitetul pentru comerț și dezvoltare durabilă urmează să stabilească, în cadrul primei sale reuniuni, o listă de cel puțin 15 persoane care doresc și sunt în măsură să ocupe poziția de expert în cadrul procedurilor grupului privind comerțul și dezvoltarea durabilă.

               (5)

               În temeiul articolului 268 alineatul (1) din acord, Comitetul de asociere reunit în configurația comerț urmează să stabileascăo listă de cel puțin 15 persoane care doresc și sunt în măsură să ocupe poziția de arbitru în procedurile de soluționare a litigiilor în termen de șase luni de la începerea aplicării provizorii a acordului.

               (6)

               Prin urmare, este oportun să se stabilească poziția Uniunii în ceea ce privește regulamentul de procedură care urmează să fie adoptat de Subcomitetului pentru comerț și dezvoltare durabilă, lista de experți în comerțul și dezvoltarea durabilă care urmează să fie stabilită de subcomitetul menționat și lista de arbitri care urmează să fie stabilită de Comitetului de asociere reunit în configurația comerț,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată în numele Uniunii în cadrul Subcomitetului pentru comerț și dezvoltare durabilă instituit prin articolul 240 din acord în ceea ce privește adoptarea regulamentului de procedură al subcomitetului menționat și stabilirea listei de experți în comerțul și dezvoltarea durabilă se bazează pe proiectele de decizie ale subcomitetului respectiv atașate la prezenta decizie.
   (2)   Corecturile minore cu caracter tehnic aduse proiectelor de decizie pot fi acceptate de reprezentanții Uniunii în cadrul Subcomitetului pentru comerț și dezvoltare durabilă fără a fi necesară o altă decizie a Consiliului.
   Articolul 2
   (1)   Poziția care urmează să fie adoptată în numele Uniunii în cadrul Comitetului de asociere reunit în configurația comerț, în ceea ce privește stabilirea listei de arbitri se bazează pe proiectul de decizie al comitetului respectiv atașat la prezenta decizie.
   (2)   Corecturile minore cu caracter tehnic aduse proiectului de decizie pot fi acceptate de reprezentanții Uniunii în cadrul Comitetului de asociere reunit în configurația comerț fără a fi necesară o altă decizie a Consiliului.
   Articolul 3
   Prezenta decizie intră în vigoare la data adoptării.

      Adoptată la Bruxelles, 26 octombrie 2015.

            Pentru Consiliu

            Președintele

         F. MOGHERINI

      (1)  JO L 261, 30.8.2014, p. 4.

      (2)  Decizia 2014/494/UE a Consiliului din 16 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (JO L 261, 30.8.2014, p. 1).

      PROIECT
      DECIZIA NR. 1/2015 A SUBCOMITETULUI UE-GEORGIA PENTRU COMERȚ ȘI DEZVOLTARE DURABILĂ
      din …
      de adoptare a regulamentului său de procedură
      SUBCOMITETUL UE-GEORGIA PENTRU COMERȚ ȘI DEZVOLTARE DURABILĂ,
      având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1) (denumit în continuare „acordul”), în special articolul 240,
      întrucât:

                  (1)

                  În conformitate cu articolul 431 din acord, anumite părți ale acestuia au fost aplicate cu titlu provizoriu de la 1 septembrie 2014.

                  (2)

                  În temeiul articolului 240 din acord, Subcomitetul pentru comerț și dezvoltare durabilă are sarcina de a supraveghea punerea în aplicare a capitolului 13 (Comerț și dezvoltare durabilă) din titlul IV (Comerț și aspecte legate de comerț) al acordului.

                  (3)

                  În temeiul articolului 240 alineatul (3) din acord, Subcomitetul pentru comerț și dezvoltare durabilă își adoptă regulamentul de procedură,

            ADOPTĂ PREZENTA DECIZIE:
      Articolul 1
      Se adoptă regulamentul de procedură al Subcomitetului pentru comerț și dezvoltare durabilă, astfel cum este prevăzut în anexă.
      Articolul 2
      Prezenta decizie intră în vigoare la data adoptării.

         Adoptată la …,

               Pentru Subcomitetul pentru comerț și dezvoltare durabilă

               Președintele

         (1)  JO L 261, 30.8.2014, p. 4.

         ANEXĂ

            Regulamentul de procedură al Subcomitetului UE-Georgia pentru comerț și dezvoltare durabilă

         Articolul 1
         Dispoziții generale
         1.   Subcomitetul pentru comerț și dezvoltare durabilă, instituit în conformitate cu articolul 240 din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”), asistă Comitetul de asociere reunit în configurația comerț, astfel cum se stabilește la articolul 408 alineatul (4) din acord (denumit în continuare „Comitetul de asociere reunit în configurația comerț”), în exercitarea funcțiilor sale.
         2.   Subcomitetul pentru comerț și dezvoltare durabilă îndeplinește funcțiile prevăzute în capitolul 13 (Comerț și dezvoltare durabilă) din titlul IV (Comerț și aspecte legate de comerț) al acordului.
         3.   Subcomitetul pentru comerț și dezvoltare durabilă este alcătuit din reprezentanți ai Comisiei Europene și ai Georgiei care dețin responsabilități în domeniul comerțului și al dezvoltării durabile.
         4.   Un reprezentant al Comisiei Europene sau al Georgiei cu responsabilități în domeniul comerțului și al dezvoltării durabile exercită funcția de președinte al Subcomitetului pentru comerț și dezvoltare durabilă în conformitate cu articolul 2.
         5.   Termenul „părțile” din prezentul regulament de procedură este definit în conformitate cu articolul 428 din acord.
         Articolul 2
         Dispoziții specifice
         1.   Se aplică articolele 2-14 din Regulamentul de procedură al Comitetului de asociere UE-Georgia, cu excepția cazului în care se prevede altfel în prezentul regulament de procedură.
         2.   Trimiterile la Consiliul de asociere se interpretează ca trimiteri la Comitetul de asociere reunit în configurația comerț. Trimiterile la Comitetul de asociere sau la Comitetul de asociere reunit în configurația comerț se interpretează ca trimiteri la Subcomitetul pentru comerț și dezvoltare durabilă.
         Articolul 3
         Reuniuni
         Subcomitetul pentru comerț și dezvoltare durabilă se reunește ori de câte ori este necesar. Părțile depun eforturi pentru a se reuni o dată pe an.
         Articolul 4
         Modificarea Regulamentului de procedură
         Prezentul regulament de procedură poate fi modificat printr-o decizie a Subcomitetului pentru comerț și dezvoltare durabilă, în conformitate cu articolul 240 din acord.

      PROIECT
      DECIZIA NR. 2/2015 A SUBCOMITETULUI UE-GEORGIA PENTRU COMERȚ ȘI DEZVOLTARE DURABILĂ
      din …
      de stabilire a listei de experți în domeniul comerțului și al dezvoltării durabile
      SUBCOMITETUL UE-GEORGIA PENTRU COMERȚ ȘI DEZVOLTARE DURABILĂ,
      având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1) (denumit în continuare „acordul”), în special articolul 243,
      întrucât:

                  (1)

                  În conformitate cu articolul 431 din acord, anumite părți ale acestuia au fost aplicate cu titlu provizoriu de la 1 septembrie 2014.

                  (2)

                  În temeiul articolului 243 alineatul (3) din acord, Subcomitetul pentru comerț și dezvoltare durabilă are sarcina de a întocmi o listă cu cel puțin 15 persoane care doresc și sunt în măsură să ocupe poziția de experți în cadrul procedurilor grupului,

            ADOPTĂ PREZENTA DECIZIE:
      Articolul 1
      Lista de experți în domeniul comerțului și al dezvoltării durabile în sensul articolului 243 din acord se stabilește astfel cum se prevede în anexă.
      Articolul 2
      Prezenta decizie intră în vigoare la data adoptării.

         Adoptată la …,

               Pentru Subcomitetul pentru comerț și dezvoltare durabilă

               Președintele

         (1)  JO L 261, 30.8.2014, p. 4.

         ANEXĂ
         LISTA DE EXPERȚI ÎN DOMENIUL COMERȚULUI ȘI AL DEZVOLTĂRII DURABILE

                     I.

                     Experți propuși de Georgia

                                 1.

                                 Nata Sturua

                                 2.

                                 David Kikodze

                                 3.

                                 Marina Shvangiradze

                                 4.

                                 Ilia Osepashvili

                                 5.

                                 Roin Migriauli

                     II.

                     Experți propuși de UE

                                 1.

                                 Eddy Laurijssen

                                 2.

                                 Jorge Cardona

                                 3.

                                 Karin Lukas

                                 4.

                                 Hélène Ruiz Fabri

                                 5.

                                 Laurence Boisson De Chazournes

                                 6.

                                 Geert Van Calster

                     III.

                     Președinți

                                 1.

                                 Jill Murray (Australia)

                                 2.

                                 Janice Bellace (SUA)

                                 3.

                                 Ross Wilson (Noua Zeelandă)

                                 4.

                                 Arthur Appleton (SUA)

                                 5.

                                 Nathalie Bernasconi (Elveția)

      PROIECT
      DECIZIA NR. 3/2015 A COMITETULUI DE ASOCIERE UE-GEORGIA REUNIT ÎN CONFIGURAȚIA COMERȚ
      din …
      privind stabilirea listei de arbitri menționate la articolul 268 alineatul (1) din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte
      COMITETUL DE ASOCIERE REUNIT ÎN CONFIGURAȚIA COMERȚ
      având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1) (denumit în continuare „acordul”), în special articolul 268 alineatul (1),
      întrucât:

                  (1)

                  În conformitate cu articolul 431 din acord, anumite părți ale acestuia au fost aplicate cu titlu provizoriu de la 1 septembrie 2014.

                  (2)

                  În temeiul articolului 408 alineatul (3) din acord, Comitetul de asociere are competența de a adopta decizii, astfel cum se prevede în acord.

                  (3)

                  În temeiul articolului 268 alineatul (1) din acord, Comitetul de asociere reunit în configurația comerț, așa cum este prevăzut în articolul 408 alineatul (4) din acord, are sarcina de a stabili o listă cu cel puțin 15 persoane care doresc și sunt în măsură să ocupe poziția de arbitru în procedurile de soluționare a litigiilor, în termen de șase luni de la începerea aplicării provizorii a acordului,

            ADOPTĂ PREZENTA DECIZIE:
      Articolul 1
      Lista de arbitri, în sensul articolului 268 alineatul (1) din acord, se stabilește astfel cum se prevede în anexă.
      Articolul 2
      Prezenta decizie intră în vigoare la data adoptării.

         Adoptată la …,

               Pentru Comitetul de asociere reunit în configurația comerț

               Președintele

         (1)  JO L 261, 30.8.2014, p. 4.

         ANEXĂ
         LISTA ARBITRILOR

                     I.

                     Arbitri propuși de Georgia

                                 1.

                                 Christian Häberli (Elveția)

                                 2.

                                 Donald McRae (Canada)

                                 3.

                                 John Adank (Noua Zeelandă)

                                 4.

                                 Ronald Saborio (Costa Rica)

                                 5.

                                 Thomas Cottier (Elveția)

                     II.

                     Arbitrii propuși de UE

                                 1.

                                 Claus–Dieter Ehlermann

                                 2.

                                 Giorgio Saccerdoti

                                 3.

                                 Jacques Bourgeois

                                 4.

                                 Pieter Jan Kuijper

                                 5.

                                 Ramon Torrent

                     III.

                     Președinți

                                 1.

                                 David Unterhalter (Africa de Sud)

                                 2.

                                 Merit Janow (SUA)

                                 3.

                                 Helge Seland (Norvegia)

                                 4.

                                 Leora Blumberg (Africa de Sud)

                                 5.

                                 William Davey (SUA)